

Jegyzőkönyv
2019. október 25. napján 18,00 órakor a Faluház, Önkormányzati Iroda Tanácskozó Terem helyiségében megtartott alakuló Képviselő-testületi ülésről.
Jelen vannak: 	Farkas Tiborné 	polgármester
	Ambrus Bálint	képviselő
	Ambrus Zoltán	képviselő
	Hessel Ferencné	képviselő
	Mátyás Zoltán 	képviselő
	Szita Gabriella 	jegyző
Meghívottak: 
Orbánné Balogh Judit Andrea
a Helyi Választási Bizottság elnöke (az 1.) napirendi pontokhoz tanácskozási joggal meghívott )
Megjelent 1 állampolgár 
Ambrus Zoltán korelnök köszöntötte a megjelenteket és megállapította, hogy az ülés határozatképes, jelenlévő képviselők száma 5 fő. Az alakuló ülés ünnepélyes megnyitása után javaslatot tett a napirendekre. A képviselőtestület 5 igen, egyhangú szavazattal a meghívótól eltérően az alábbi napirendet fogadta el:.
1 perces néma felállással adóztak elhunyt Szabó Gyuláné képviselő társuk emlékének.
Napirend
1.) Választás végleges eredményének ismertetése
Előadó: Orbánné Balogh Judit Andrea HVB elnöke
2.) Önkormányzati képviselők és polgármester eskü tétele
Előadó: korelnök 
3.) Polgármester illetményének, egyéb juttatásainak megállapítása
Előadó: korelnök
4.) Alpolgármester választás, eskütétel
Előadó: Farkas Tiborné polgármester
5.) Alpolgármester tiszteletdíjának megállapítása
Előadó: Farkas Tiborné polgármester
6.) Ügyrendi Bizottság megválasztása
Előadó: Farkas Tiborné polgármester
7.) Polgármesteri program 
Előadó: Farkas Tiborné polgármester
8.) Az önkormányzat szervezeti és működési szabályzatának felülvizsgálata
9.) Egyebek
Napirend tárgyalása:
1) A választás végleges eredményének ismertetése.
Előadó: Orbánné Balogh Judit Andrea HVB elnöke
Ambrus Zoltán korelnök: Felkérte a HB elnökét ismertesse a választás végleges eredményét.
Orbánné Balogh Judit Andrea HVB elnöke: Köszöntötte és egyúttal gratulált az újonnan megválasztott képviselő-testület tagjainak, sok sikert kívánt az előttük álló feladatok végrehajtásához. Ismertette a 2019. évi önkormányzati választás végeredményét Gősfa község tekintetében.
A képviselő-testület az elhangzottakat tudomásul vette. A napirenddel kapcsolatosan egyéb nem hangzott el, az ülést vezető korelnök megköszönte a HVB elnök ismertetését.
2) Az önkormányzati képviselők és polgármester eskütétele
Előadó: Ambrus Zoltán korelnök
Ambrus Zoltán korelnök: Előadta, hogy az Mötv. rendelkezése alapján az önkormányzati képviselők az alakuló ülésen, a polgármester pedig a képviselő-testület előtt teszi le az esküt.
A törvényi rendelkezés alapján először a képviselők teszik le az esküt. Felkérte az Önkormányzat SZMSZ-ében foglaltak alapján, hogy a Választási Bizottság Elnöke előmondása alapján a megválasztott képviselők el az Mötv 1. mellékletében szereplő szöveggel mondják el esküjüket és ezt követően az esküokmányt írják alá.
Orbánné Balogh Judit Andrea HVB elnöke előmondása alapján Gősfa község megválasztott önkormányzati képviselői letették az esküt.
Ambrus Zoltán korelnök: Felkérte a Választási Bizottság elnökét, hogy polgármester asszony eskü tételét is vezesse le.
Orbánné Balogh Judit Andrea HVB elnöke előmondása alapján Gősfa község megválasztott polgármestere Farkas Tiborné letette az esküt.
A napirend tárgyalását vezető Ambrus Zoltán korelnök megállapította, hogy mind a képviselők, mind a polgármester a megbízatásuk gyakorlásához szükséges esküt letették, az esküokmányt aláírták (a jegyzőkönyvhöz csatolva). 
17,12 perckor Orbánné Balogh Judit Andrea a HVB elnöke elköszönt és távozott az ülésről.
3) A Polgármester tiszteletdíjának és költségtérítésének megállapítása
Előadó: Ambrus Zoltán korelnök
Ambrus Zoltán korelnök: Felkérte a jegyzőt, hogy ismertesse a polgármester tiszteletdíjának megállapítására vonatkozó jogszabályi rendelkezést.
Szita Gabriella körjegyző: Ismertette az Mötv 71.§.-ában foglalt rendelkezéseket.
Farkas Tiborné polgármester: Bejelentette az üggyel kapcsolatos személyes érintettségét, és kérte a döntéshozatalból történő kizárását.
A személyes érintettség miatti kizárási indítványt Ambrus Zoltán korelnök, szavazásra bocsátotta, megállapította, hogy a képviselő-testület ülése határozatképes, jelenlévő képviselők száma 5 fő.
Gősfa Község Önkormányzati Képviselő-testülete 5 igen, egyhangú szavazattal az indítvány tárgyában a következő határozatot hozta:
Gősfa Község Önkormányzati Képviselő-testületének 
47/2019.(X.25.) számú határozata
Gősfa Község Önkormányzati Képviselő-testülete Farkas Tiborné polgármestert személyes érintettsége miatt kizárja a polgármester tiszteletdíjának és költségtérítésének megállapítására vonatkozó döntéshozatalból.
Ambrus Zoltán korelnök: Indítványozta az ismertetett határozati javaslat elfogadását.
Kérte a képviselőket, hogy az elhangzott javaslattal kapcsolatos véleményüket adják elő.
Kérdés, hozzászólás nem hangzott el, Ambrus Zoltán korelnök a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők 5 fő, ebből 1 fő szavazás alól kizárva, majd a polgármester tiszteletdíjára és költségtérítésre tett indítványt szavazásra bocsátotta.
Gősfa Község Önkormányzati Képviselő-testülete 4 igen, egyhangú, -1 fő szavazás alól kizárva-, szavazattal az indítvány tárgyában a következő határozatot hozta:
Gősfa Község Önkormányzati Képviselő-testületének
48/2019.(X.25.) számú határozata
Gősfa Község Önkormányzati Képviselőtestülete Farkas Tiborné társadalmi megbízatású polgármester tiszteletdíját 2014. október 12. napjától havi 149.576 Ft, azaz száznyegyvenkilencezer-ötszázhetvenhat forint összegben állapítja meg.
Farkas Tiborné társadalmi megbízatású polgármester költségtérítését 22.436 Ft, azaz huszonkettőezer-négyszázharminchat forint összegben állapítja meg
A Képviselő-testület felkéri az aljegyzőt, hogy gondoskodjon a polgármester megbízási szerződésének elkészítéséről.
	Határidő: 	2019. október 30.
	Felelős: 	Szita Gabriella jegyző
Farkas Tiborné polgármester: Megköszönte a képviselőknek a megszavazott tiszteletdíjat. 
Ezen napirendi pont megtárgyalását követően a korelnök átadta az ülés levezetését Farkas Tiborné polgármesternek.
4) Alpolgármester megválasztása, eskütétele.
Előadó: Farkas Tiborné polgármester
Farkas Tiborné polgármester: Tisztelettel és szeretettel köszöntötte a megjelenteket. Köszöntötte a megjelen állampolgárt. Előadta, hogy az Mötv. 74.§. (1) bekezdése alapján a Képviselő-testület saját tagjai közül a polgármester javaslatára titkos szavazással, a polgármester helyettesítésére, munkájának segítésére alpolgármester választ. Az alpolgármester választást 3 tagú Szavazatszámláló Bizottság bonyolítja le.
Indítványozta a szavazatszámláló Bizottság tagjává Ambrus Bálint, Ambrus Zoltán, Mátyás Zoltán képviselőket megválasztani.
Hozzászólás, indítvány a javaslattal kapcsolatosan nem hangzott el, az ülést levezető polgármester megállapította, hogy a képviselő-testület ülése határozatképes, jelenlévő képviselők száma 5 fő, ezt követően a Szavazatszámláló Bizottság tagjaira vonatkozó indítványt szavazásra bocsátotta.
Gősfa Község Önkormányzati Képviselőtestülete 5 igen, egyhangú szavazattal a következő határozatot hozta:
Gősfa Község Önkormányzati Képviselő-testületének 
49/2019.(X.25.) számú határozata
Gősfa Község Önkormányzati Képviselőtestülete az alpolgármester választást lebonyolító Szavazatszámláló Bizottság tagjának Ambrus Bálint, Ambrus Zoltán, Mátyás Zoltán képviselőket választja.
Farkas Tiborné polgármester: Az alpolgármesteri tisztség betöltésére az elkövetkező önkormányzati ciklus vonatkozásában Hessel Ferencné képviselő asszonyt kéri fel. 
A jelölést követően felkérte Hessel Ferncné képviselőt, hogy nyilatkozzon arra vonatkozóan, hogy beleegyezik-e a titkos szavazás nyílt ülésen történő lebonyolításához.
Hessel Ferencné képviselő: Hozzájárult a nyílt ülés tartásához, nem kérte a zárt ülés elrendelését.
A Szavazatszámláló Bizottság felkérte a Képviselő-testületet, hogy titkos szavazással válasszák meg az alpolgármestert.
A szavazatszámláló bizottság a képviselők részére kiosztotta az alpolgármesteri választáshoz szükséges szavazólapokat. A szavazás megkezdése előtt a Szavazatszámláló Bizottság megtekintette a szavazóurnát, amelyet üresnek és sértetlennek talált, majd lezárt.
Mátyás Zoltán a Szavazatszámláló Bizottság tagja: Előadta, hogy a titkos szavazás érdekében minden képviselő kap egy szavazólapot. Aki egyetért a jelölt személyével, az a jelölt neve melletti körbe két egymást metsző vonallal szavazzon. Ezt követően a szavazólapot helyezze el a szavazatgyűjtő edénybe. A tájékoztató után felkérte a Képviselő-testületet, hogy szavazzanak.
A szavazatok urnába helyezését követően a Szavazatszámláló Bizottság tagjai az urnát felnyitották és megszámolták a szavazatokat.
Mátyás Zoltán a Szavazatszámláló Bizottság tagja kijelentette, hogy a Szavazatszámláló Bizottság megállapította az alpolgármester választás eredményét, amely szerint a Képviselő-testület tagjainak 5 szavazata alapján, 2 érvényes és 3 érvénytelen, szavazatot tartalmazott, ezáltal az alpolgármester választás eredménytelen. (Az alpolgármester választás eredményéről készült jegyzőkönyv ezen jegyzőkönyv mellékletét képezi.)
Gősfa Község önkormányzati Képviselő-testülete az alpolgármester választásra irányuló titkos szavazás alapján a 2 érvényes, 3 érvénytelen szavazattal következő határozatot hozta:
Gősfa Község Önkormányzati Képviselő-testületének 
50/2019.(X.25.) számú határozata
Gősfa Község Önkormányzati Képviselő-testülete Hessel Ferencné alpolgármester választás tárgyában lefolytatott titkos szavazást eredménytelenek nyilvánítja
Farkas Tiborné polgármester: Az alpolgármester személyére a következő képviselő-testületi ülésen tesz újra indítványt.
5) Alpolgármester tiszteletdíjának megállapítása.
Előadó: Farkas Tiborné polgármester
Szita Gabriella jegyző: Az eredménytelen alpolgármester választásból következően ezen napirendi pont tárgyalása elmarad.
Ülést levezető polgármester a napirend tárgyalását lezárta, a képviselő-testület a következő napirend tárgyalásával folytatta munkáját.
6) Ügyrendi Bizottság megválasztása
Előadó: Farkas Tiborné polgármester
Szita Gabriella:
Farkas Tiborné polgármester: A napirenddel kapcsolatosan elmondta, hogy a hatályos SZMSZ alapján az Önkormányzat mellett Ügyrendi Bizottság működik. A Bizottság tagjait az alakuló ülésén vagy  az azt követő ülésen meg kell választani.
Javasolta Ambrus Bálint képviselő és Ambrus Zoltán. képviselő, valamint Fatér Andrea Gősfa, Viola u. 6. szám alatti állandó lakost a Bizottság tagjául megválasztani. A Bizottság elnökéül Ambrus Zoltán képviselőt javasolta megválasztani.
Felkérte Ambrus Bálint képviselő és Ambrus Zoltán képviselőt, hogy nyilatkozzanak arra vonatkozóan, beleegyeznek-e abba, hogy nyilvános tárgyalás keretei között történjen meg a megválasztásuk.
Ambrus Zoltán képviselő: Nyilatkozott, hogy nem fogadja el a jelölés.
Ambrus Bálint képviselő: Hozzájárulását adta a nyilvános tárgyaláshoz,.
Farkas Tiborné polgármester: Ambrus Zoltán nyilatkozatára tekintettel Indítványozta, hogy Ambrus Zoltán helyett Mátyás Zoltán képviselőt válasszák meg az ügyrendi bizottság tagjának és elnökének.
Mátyás Zoltán állampolgár: Hozzájárult a nyilvános tárgyaláshoz.
Farkas Tiborné polgármester: A nyilatkozatokat követően felkérte a Képviselő-testületet, hogy az elhangzott indítvánnyal kapcsolatosan mondják el véleményüket.
További kérdés, hozzászólás nem hangzott el, az ülést levezető polgármester megállapította, hogy a képviselő-testület ülése határozatképes, jelenlévő képviselők száma 5 fő, szavazásra bocsátotta az Ügyrendi Bizottság tagjaira és elnökére tett indítványt.
Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:
Gősfa Község Önkormányzati Képviselő-testületének 
51/2019.(X.25.) számú határozata
Gősfa Község Önkormányzati Képviselőtestülete az Ügyrendi Bizottság tagjának
	Ambrus Bálint képviselőt,
	Mátyás Zoltán képviselőt, és
	Fatér Andrea Gősfa, Viola u. 6. szám alatti lakost választja meg.
az Ügyrendi Bizottság elnökének Mátyás Zoltán képviselőt választja meg.
Ezt követően Szita Gabriella jegyző tájékoztatta a képviselőket és a polgármestert a vagyon nyilatkozattételi kötelezettségről, miszerint a polgármester a megválasztáskor, a képviselő pedig a megbízólevelének átvételétől számított 30 napon belül köteles vagyonnyilatkozatot tenni. Felhívta a képviselők figyelmét a méltatlansági jogintézményre is, amely szerint minden képviselőnek kezdeményeznie kell a NAV által vezetett köztartozásmentes adózói adatbázisba történő felvételét a megválasztását követő 30 napon belül.
A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület a következő napirend tárgyalásával folytatta munkáját.
7) Polgármesteri program ismertetése
Előadó: Farkas Tiborné polgármester
Farkas Tiborné polgármester: Elmondta, hogy a polgármesteri program a választási kampány során kiküldésre került. Ezt szeretné megvalósítani.
Ambrus Bálint képviselő: Segítségét ajánlotta fel a Vitárgyában készülő pihenőhely kialakítása kapcsán. 
Ambrus Zoltán képviselő: Az épület mellett kiástak 6 tartó pontot, amely olyan hosszú, hogy azt nem hidalja át semmi. Amennyiben oszlopokkal szeretnék kitámasztani, az nagyon megosztaná a teret. Ezt át lehetne hidalni azzal, hogy egy 6 méteres áthidalót alkalmazva nem oszlopokat látnának. 
Mátyás Zoltán képviselő: A Vitárgyai pihenőpark fejlesztése kapcsán kérdezte, hogy meddig mennének el a fejlesztésben.
Hessel Ferencé képviselő: 1.498.000 Ft pályázati forrás áll rendelkezésre.
Mátyás Zoltán képviselő: Ez az alapozásig fedezi a költségeket?
Hessel Ferencé képviselő: Igen.
Mátyás Zoltán képviselő: Véleménye szerint, ha csinálnak valamit, akkor rendesen készítsék el.
Ambrus Zoltán képviselő: Soknak tartja az árajánlatban szereplő fogadó szinti árajánlatot. Az egyéb része az árajánlatnak véleménye szerint elfogadható. 
Mátyás Zoltán képviselő: Véleménye szerint a rendelkezésre álló összeg nem kevés az alap elkészítésére. Miután ez elkészült, azután hogyan folytatják.
Farkas Tiborné polgármester: Elmondta, a pihenő befejezése még legalább 1,5 millió Ft-ot tesz ki. A faanyag megvágatásra került, jövő hét elején el tudják hozatni, akkor lesz szállító eszköz. Olyan elképzelése volt, hogy 1 m magasságban körbe fogják deszkázni. 
Mátyás Zoltán képviselő: Az északi oldal nyitott lenne? A faanyag rendelkezésre áll?
Farkas Tiborné polgármester: A jövőben ezzel még foglalkozni kell, mivel bontott anyag a faanyag. Később burkolni kellene az oszlopokat.
Mátyás Bálint képviselő: Lambériával lehetne burkolni.
Ambrus Zoltán képviselő: A környezetbe beillő akkor is, ha csak festik lakkal a faanyagot.
Farkas Tiborné polgármester: A jövő héten lehet egyeztetni a kivitelezővel.
Mátyás Zoltán képviselő: Véleménye szerint elő kellene készíteni a későbbi víz és villany bevezetést. Azt kellene eldönteni, hogy később akarnak-e ott valamilyen rendezvényt tartani, mert akkor nem jó az oszlopok beosztása. 
Farkas Tiborné polgármester: Ezt nem rendezvény térnek szánták, hanem eső beállónak készülne.
Mátyás Zoltán képviselő: Véleménye szerint úgy legyen elkészítve, hogy az 5 év múlva is betöltse a szerepét. Szerinte egy esőbeállóra ne költsenek 3 milliót. Egy egyszerű esőbeállónak sokalja a nagyságát is.
Ambrus Zoltán képviselő: Ne felejtsük el, hogy itt akár több száz ember biztonságát is figyelembe kell venni. Nincs olyan vállalkozó, aki vállalná a kockázatot.
Farkas Tiborné polgármester: A helyszínen, a hétvégén egyeztessenek a kivitelezővel.
Farkas Tiborné polgármester folytatta a polgármesteri program ismertetését.
Elmondta, hogy beadtak egy pályázatot a faluház belső felújítására a Magyar Faluprogramba. 
Hessel Ferencné képviselő: Elmondta, hogy nem a 2013. évben benyújtott pályázattal újították fel a faluházat, ezért nem tudták bővítették az épületet.
Farkas Tiborné polgármester: A „csiza ferkó” féle háznál rendezvénytér kialakítása, hegyi utak falújítása, folytatni kívánják a beiskolázás támogatás folyósítását, pályázati lehetőségek figyelemmel kísérése.
Ambrus Zoltán képviselő: szerinte régi visszatérő igény, hogy egy kondi termet alakítsanak ki. 
Hessel Ferencné: Elmondta, hogy két alkalommal is pályáztak kültéri kondi park kialakítására, sikertelenül.
Ambrus Zoltán képviselő: Szerinte a volt iskola épülete erre alkalmas lenne, mert a legegyszerűbb egy újravakolással javítani a körülményeken. 
Mátyás Zoltán képviselő: Azért bírálta eddig az önkormányzatot, hogy kívülről felújítottak és a belső elmaradt.
Hessel Ferencné képviselő: Sajnos csak erre volt pályázati forrás.
Ambrus Zoltán képviselő: Megértette, hogy pályázati forrást nem tudnak erre bevonni, de keresni kellene valamilyen megoldást, támogatót a kialakításra. 
Farkas Tiborné polgármester: A faluház felújításhoz az önrészt a megtakarításokból biztosították, amely lekötött betétből és a költségvetés terhére valósult meg. 
Mátyás Zoltán képviselő: A faluház felújítás 35 millióba került, ami mit tartalmazott?
Farkas Tiborné polgármester: Ismertette a felújítás tartalmát. 
Ambrus Bálint képviselő: Mielőbb ki kellene alakítani egy parkolót a „Csiza” ház előtt, ami fontos lenne, főleg egy rendezvény során ez nagyon előnyös lenne.
Ambrus Zoltán képviselő: Jó lenne akár társadalmi összefogással is folytatni a járda felújítást.
Mátyás Zoltán képviselő: Most van faluház vezető?
Farkas Tiborné polgármester: Benyújtotta a felmondását, de egyenlőre, még gondolkodik arról, hogy mit szeretne.
Ambrus Zoltán képviselő: Fontos célként nevesítette, hogy a Gősfai embereket csalogassák vissza a faluházba, a rendezvényekre. Kisebb kiadással is lehet jó hangulatú rendezvényeket tartani.
Hessel Ferencné képviselő: A karácsonyi ünnepséget meg lehetne tartani a templomban is. 
Szita Gabriella aljegyző: Tájékoztatta a képviselőket, hogy az Mötv. 91. §-a értelmében a gazdasági programot a képviselő-testületnek az alakuló ülést követő hat hónapon belül el kell fogadnia, ha az egy választási ciklus idejére szól. Ha a meglévő gazdasági program az előző ciklusidőn túlnyúló, úgy azt az alakuló ülést követő hat hónapon belül felül kell vizsgálni, és legalább a ciklusidő végéig kiegészíteni vagy módosítani.
További hozzászólás a napirenddel kapcsolatosan nem hangzott el, a képviselőtestület egyhangúlag tudomásul vette az elhangzottakat, ezt követően a képviselő-testület áttért a következő napirend tárgyalására
7) A Szervezeti és Működési Szabályzat felülvizsgálata 
Előadó: Farkas Tiborné polgármester
Szita Gabriella jegyző: A napirenddel kapcsolatosan elmondta, hogy az Önkormányzat Szervezeti és Működési Szabályzatát a következő képviselő-testületi ülésen vizsgálják felül.
A napirenddel kapcsolatosan egyéb nem hangzott el, a napirend tárgyalását azülést levezető polgármester lezárta, a képviselő-testület a következő napirend tárgyalásával folytatta munkáját.
8) Egyebek
· Zalaegerszeg és környéke csatornahálózat és szennyvíztisztítótelep fejlesztésére létrehozott önkormányzati társulás Társulási Tanácsába tag delegálása.
Előadó: Farkas Tiborné polgármester
Farkas Tiborné polgármester Elmondta, hogy az önkormányzati választások miatt a Zalaegerszeg és környéke csatornahálózat és szennyvíztisztítótelep fejlesztésére létrehozott önkormányzati társulás Társulási Tanácsba újból tag delegálásra van szükség. Indítványozta, hogy a Zalaegerszeg és környéke csatornahálózat és szennyvíztisztítótelep fejlesztésére létrehozott önkormányzati társulás Társulási Tanácsba a polgármester, akadályoztatása esetén Ambrus Bálint képviselő kerüljön delegálásra.
Kérdés, hozzászólás nem hangzott el, ülést levezető polgármester a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú szavazattal a következő határozatot hozta:
Gősfa Község Önkormányzati Képviselő-testületének 
52/2019.(X.25.) számú határozata
Gősfa Község Önkormányzati Képviselő-testülete az önkormányzat képviselőjeként Zalaegerszeg és környéke csatornahálózat és szennyvíz-tisztítótelep fejlesztésére létrehozott Önkormányzati Társulás Társulási Tanácsába Farkas Tiborné polgármestert delegálja, akadályoztatása esetén helyettesének Ambrus Bálint képviselőt delegálja. 
A képviselőtestület felkérte a aljegyzőt, hogy a Társulást a döntésről határidőben értesítse.
	Határidő: 	2019. november 10.
	Felelős: 	Farkas Tiborné polgármester
· Zalaispa Hulladékgazdálkodási Társulás Társulási Tanácsába képviselői tag delegálás
Előadó: Farkas Tiborné polgármester
Farkas Tiborné polgármester Elmondta, hogy az önkormányzati választások miatt Zalaispa Hulladékgazdálkodási Társulás Társulási Tanácsába újból tag delegálásra van szükség. Indítványozta, hogy a Zalaispa Hulladékgazdálkodási Társulás Társulási Tanácsába a polgármestert, akadályoztatása esetén Ambrus Zoltán képviselőt delegálja az önkormányzat.
Kérdés, hozzászólás nem hangzott el, ülést levezető polgármester a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, szavazásra bocsátotta az elhangzott indítványt.
Gősfa Község Önkormányzati Képviselő-testülete 5 igen egyhangú szavazattal a következő határozatot hozta:
Gősfa Község Önkormányzati Képviselő-testületének
53/2019.(X.25.) számú határozata
Gősfa Község Önkormányzati Képviselő-testülete a Zalaispa Hulladékgazdálkodási Társulásba Farkas Tiborné polgármestert, helyettesének pedig Ambrus Zoltán képviselő delegálja az önkormányzat képviselőjeként
A képviselő-testület felkéri a polgármestert, hogy a döntésről tájékoztassa a társulás munkaszervezetét.
	Határidő: 	2019. november 10.
	Felelős: 	Farkas Tiborné polgármester 
· Képviselői indítvány
Mátyás Zoltán képviselő: Indítványozta, hogy az Mötv. 85.§. (3) bekezdésére hivatkozva az Önkormányzat, a következő ülésen külön napirendben értékelje a hivatal eddigi működését és tárgyalja meg a hivatali feldatok ellátást. Továbbá indítványozta, hogy a napirend előkészítésre hatalmazzák fel Mátyás Zoltán és Ambrus Bálint képviselőket. Indítványozta a testületi ülés időpontjának meghatározását 2019. november 14. 18 óra. 
Nem titok a céljuk, hiszen a programjukba leírták, 
Hessel Ferencné képviselő: Mi alapján akarnak dönteni.
[bookmark: _GoBack]Ambrus Zoltán képviselő: Soha nem tagadta, hogy megszavazta a hivatal tekintetében azt, hogy Nagypáli hivatalhoz tartozzanak. Az indoka az volt, hogy Egervár éppen a Várkastély felújítását végezte és félő volt, hogy anyagilag belebuknak és akkor Gősfát is magukkal rántják. Azóta az ő lelkiismerete nem tiszta. Akkor azt szerette volna, hogy hívják össze a falut ebben a témában. Elmondta, hogy soha nem hallott rossz szót a hivatal munkájáról, de gondot okoz, hogy el kell menni Páliba bizonyos ügyek intézéséhez. Azt nem titkolhatják el a falu elől, hogy most van erre lehetőség. Ha elégedett a falu, akkor nem kell változtatni. 
Hessel Ferencné képviselő: Látni fogják, hogy mennyien vették igénybe a szolgáltatást az ügyfélszolgálaton. Véleménye szerint ne azok döntsenek, akik soha nem jött el ide egyszer sem. 
Szita Gabriella jegyző: Elmondta, hogy előnyös, ha az önkormányzatnak olyan hivatala van, amely alaposan áttekinti Egervár által készített pl. Óvodai költségvetést, így védelmet tud nyújtani az önkormányzat részére abban, hogy az intézményi finanszírozás emelése valóban indokolt legyen, tekintettel a település anyagi forrásainak alacsony voltára. 
Mátyás Zoltán képviselő: Minden oldalt vizsgálni szükséges, a döntés előtt. 
Ambrus Zoltán képviselő: Senki nem emlegeti Szíjártó polgármestert, aki 2012-ben tett bizonyos kijelentéseket.
Farkas Tiborné polgármester: Azt is meg kell tudni, hogy ki mit tud segíteni a településnek. Elmondta, hogy folyamatosa segítséget kapnak Pálitól, így bébiételeket, alma és szilvafákat, az ősszel kaptak segítséget a tuja kivágáshoz, Kőszegfalváról Nagypáli hozta el a kiültetett facsemetéket. 
A hársfák életveszélyesek, ki kell őket vágni, nehogy kárt okozzanak.
Kérte beszéljék meg a nyugdíjas találkozó időpontját részleteit.
Mátyás Zoltán képviselő: November 17. napján van a Búcsú.
Farkas Tiborné polgármester: Megkérdezte, hogy legyen-e idén nyugdíjas találkozó?
Mátyás Zoltán képviselő Igen
Ambrus Zoltán képviselő: Igen
Ambrus Bálint képviselő: Igen
Farkas Tiborné polgármester: November 30.?
Ambrus Bálint képviselő: Nincs Csöngetmajor-ban bolt. Ezt nehezményezik a választók.
Farkas Tiborné polgármester: Sajnos nincs olyan forgalom, hogy ott működni tudjon egy bolt. A mozgó bolt sem árusít annyit, hogy oda megérje kimenni. A falugondnok most is bevásárol annak, akinek erre szüksége van. Fel lett ajánlva, hogy szükség szerint egyszer egy hónapban a falubusz beviszi vásárolni a TESCO-ba azokat, akinek arra igénye van. 
Ezt követően az ülést levezető polgármester előadta, hogy a képviselő-testület a meghívóban közölt napirendeket megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük Egyéb közérdeket érintő kérdés, bejelentés nem hangzott el, polgármester a nyilvános képviselő-testületi ülést 20.36 órakor bezárta. 
K.m.f.

